Andorra Eurovisiooni lauluvõistlusel

Andorra on osalenud Eurovisiooni lauluvõistlusel kuus korda. 

Debüteeriti 2004. aasta Eurovisiooni lauluvõistlusel 2004. aastal İstanbulis. Andorra ei ole kunagi finaali pääsenud. Enne debüteerimist olid andorralased võistlusest väga huvitatud, kuid kohalik ringhääling seda ei edastanud (võistlust sai vaadata Prantsusmaa ja Hispaania telekanalite kaudu). 2007. aasta Eurovisiooni lauluvõistlusel ennustati Andorrale edasipääsu, kuid poolfinaalis jäädi 12. kohale ning finaali ei pääsetud. Andorra on andnud finaalides Hispaaniale iga kord 12 punkti, välja arvatud ainult 2007. aastal.

Andorra pole pärast 2009. aastat lauluvõistlusel rahapuuduse tõttu osalenud.

Andorra ringhääling RTVA teatas märtsis 2019, et nad on valmis Kataloonia ringhäälinguga Televisió de Catalunya (TVC) Eurovisiooni lauluvõistlusel osalemisel koostööd tegema. Need ringhäälingud tegid koostööd ka aastal 2004, kui Andorra debüteeris. Mais 2019 kinnitas RTVA 2020. aasta lauluvõistlusel mitteosalemist. Andorra valitsev erakond Demokraadid Andorra Eest (Demòcrates per Andorra) teatas novembris 2019, et RTVA plaanib Eurovisiooni lauluvõistlusele naasta, kuid enne tuleb teha kulude hindamine. Andorra naasmist Eurovisiooni lauluvõistlusele on toetanud Andorra turismiministeerium ja paljud endised Andorra esindajad Eurovisiooni lauluvõistlusel. 15. mail 2020 ütles Andorra esindaja 2009. aasta Eurovisiooni lauluvõistlusel Susanne Georgi, et on taganud rahastamise riigi naasmiseks lauluvõistlusele. 1. augustil 2020 teatas Georgi, et koosolekul Andorra peaministri Xavier Espot Zamoraga leppisid nad suuliselt kokku, et riik naaseb lauluvõistlusele 2022. aastal, pärast koroonapandeemia loodetavat lõppu.

Osavõtt

 Aasta Esitaja Pealkiri Keel Finaalkoht Punktid Poolfinaalkoht Punktid 2004 Marta Roure "Jugarem a estimar-nos" katalaaniEi pääsenud finaali 18. 12 2005 Marian van de Wal "La mirada interior" katalaani 23. 27 2006 Jenny "Sense tu" katalaani 23. 8 2007 Anonymous "Salvem el món" katalaani, inglise 12. 80 2008 Gisela "Casanova" katalaani, inglise 16. 22 2009 Susanne Georgi "La teva decisió (Get a Life)" katalaani, inglise 15. 8Ei osalenud aastatel 2010–2026

Hääletamise ajalugu (2004–2009)
Andorra on andnud kokku kõige rohkem punkte järgmistele riikidele:
 Koht Riik Punkte 1. 64 2. 60 3. 49 5. 45

Andorra on saanud kokku kõige rohkem punkte järgmistelt riikidelt:
 Koht Riik Punkte 1.  54 2. 10 3. 8 4. 7 77

Galerii

Viited

Välislingid
 Eurovisioon.ee – Andorra
 Eurovisiooni lauluvõistluse koduleht
 Andorra kõikide laulude laulusõnad

Kategooria:Riigid Eurovisiooni lauluvõistlusel
E